Johan Mæresmo

Johan Berntsen Mæresmo (født 23. mai 1885, død 26. mars 1956) var en norsk jernbanearbeider, småbruker og politiker (Ap).

Han var sønn av skredder og småbruker Bernt Josiassen og Petrikke Iversdatter på Mæresmo på Skatval i Nord-Trøndelag.

Han giftet seg i Trondheim i 1911 med Jenny Grønset fra Vefsn. De bodde i Soknedal under anleggelsen av Dovrebanen, og sønnen deres kom tilbake til Soknedal som baneformann. I 1920 kjøpte de småbruket Øvre Mære, like ved barndomshjemmet hans på Skatval.

Johan Mæresmo ble baneformann på Skatval, og avgikk med pensjon i 1950, etter 46 års tjeneste i NSB.

Mæresmo var medlem av Skatval kommunestyre og formannskap, fra 1946 til 1947 som varaordfører.

 Referanser 

Kategori:Ap-politikere i Nord-Trøndelag
Kategori:Lokalpolitikere i Skatval
Kategori:Personer tilknyttet Norges Statsbaner
Kategori:Personer fra Stjørdal kommune